Χωροθέτηση υπεράκτιου αιολικού πάρκου στις Κυκλάδες με τη χρήση της μεθόδου VIKOR
Creators: name: Τσιρόπουλος, Αναστάσιος Στέφανου
Publisher: name: Aristotle University of Thessaloniki
Year: 2018
Subjects: Χωροθέτηση υπεράκτιου αιολικού πάρκου
Κυκλάδες
Μέθοδος VIKOR
Offshore wind farm siting
Cyclades
VIKOR method

description: Τα υπεράκτια αιολικά πάρκα αποτελούν ένα σχετικά σύγχρονο εγχείρημα το οποίο αποσκοπεί στην αύξηση της παραγωγής ενέργειας από την εκμετάλλευση της ενέργειας του ανέμου στο θαλάσσιο περιβάλλον. Σκοπό της παρούσας εργασίας αποτελεί η ανάπτυξη μιας ολοκληρωμένης μεθοδολογίας εντοπισμού και αξιολόγησης των κατάλληλων περιοχών για την χωροθέτηση υπεράκτιων αιολικών πάρκων με τη χρήση Πολυκριτηριακής Ανάλυσης και Συστημάτων Γεωγραφικών Πληροφοριών (ΣΓΠ). Η εφαρμογή της προτεινόμενης μεθοδολογίας πραγματοποιείται στις Κυκλάδες, και πιο συγκεκριμένα στο σύμπλεγμα των νησιών Μυκόνου, Νάξου και Πάρου. Η μεθοδολογία αρχικά αποκλείει τις ασύμβατες περιοχές σύμφωνα με τα κριτήρια που προτείνονται από τη διεθνή βιβλιογραφία καθώς και από το ελληνικό θεσμικό πλαίσιο, το οποίο συνοψίζεται με το Ειδικό Πλαίσιο Χωροταξικού Σχεδιασμού και Αειφόρου Ανάπτυξης για τις Ανανεώσιμες Πηγές, και περιλαμβάνει κριτήρια όπως η ταχύτητα ανέμου, η βυθομετρία, η απόσταση από την ακτή, η απόσταση από παραγωγικές δραστηριότητες και τεχνικές υποδομές. Η αξιολόγηση των διαθέσιμων περιοχών που προκύπτουν μετά τον αποκλεισμό των ασύμβατων περιοχών πραγματοποιείται με τη χρήση της μεθόδου VIKOR η οποία υπολογίζει την απόσταση των περιοχών από την βέλτιστη αλλά και την χείριστη λύση. Στη μέθοδο VIKOR για την αξιολόγηση των περιοχών εισάγονται τεχνικά, οικονομικά, περιβαλλοντικά και κοινωνικά κριτήρια όπως η οπτική όχληση, η ταχύτητα ανέμου, η βυθομετρία, η απόσταση από την ακτή, η απόσταση από περιοχές προστασίας, η απόσταση από περιοχές αλιείας, ενώ η σημαντικότητα (συντελεστής στάθμισης) κάθε κριτηρίου προέρχεται από τα αποτελέσματα κλειστού ερωτηματολογίου το οποίο διενεργήθηκε σε ομάδα εμπειρογνωμόνων από την Ελλάδα και το εξωτερικό. Με την ολοκλήρωση των σταδίων αποκλεισμού και αξιολόγησης πραγματοποιείται ο υπολογισμός της φέρουσας ικανότητας των προτεινόμενων περιοχών, όπου αποτελεί και το τελευταίο στάδιο της μεθοδολογίας. Τα αποτελέσματα μετά την ολοκλήρωση των σταδίων της προτεινόμενης μεθοδολογίας αναδεικνύουν ότι υπάρχουν προοπτικές και δυνατότητες εκμετάλλευσης της αιολικής ενέργειας στη θαλάσσια ζώνη της περιοχής μελέτης ώστε να υπερκαλυφθούν οι ενεργειακές ανάγκες των τριών νησιών που εξετάζονται αλλά και να αποδοθεί σημαντικό μέρος ενέργειας στο ελλαδικό δίκτυο
description: Offshore wind farms are a relative modern venture which aims to increase the wind energy production by taking advantage of the high resources at the sea. The aim of the present thesis is to develop an integrated offshore wind farm siting methodology combining Multi-Criteria Analysis Method VIKOR and Geographical Information Systems (GIS). The proposed methodology is implemented in Cyclades, and more specifically in sea area of the islands Mykonos, Naxos and Paros. The first stage of the methodology is the exclusion of areas that are incompatible with offshore wind farm development. International literature and the Special Framework for Spatial Planning and Development of Renewable Sources where thoroughly examined and several exclusion criteria were taken into consideration such as wind velocity, sea depth, distance from shore, distance from human activities and infrastructure. In the second stage of the proposed methodology, the remaining areas of the exclusion stage are evaluated using the VIKOR method, which calculates the distance of each area from the best and the worst solution. Technical, economic, environmental and social criteria were used to evaluate the remaining areas such as visual effects, wind velocity, sea depth, distance from shore, distance from fishing areas. The weighting of each criterion was calculated from a survey to a group of Greek and foreign experts. The third and final stage of the proposed methodology is the calculation of the carrying capacity of the area/s that where ranked the most suitable in the second stage. The results of the methodology implementation indicate that the exploitation of the wind in the marine environment of the study can cover the energy demands of the three islands and also contribute to the Greek energy grid